ต้นเดือนกุมภาพันธ์มีเพศสัมพันธ์กินยาคุมแบบแผง28วันแล้วประจำเดือนมาปกติหลังจากต้นเดือนกุมภาก็ไม่เคยมีเพศสัมพันธ์อีกเลยพอถึงเดือนมีนาคมประจำเดือนก็ยังไม่มาแบบนี้จะเกิดจากสาเหตุอะไรได้บ้างคะ
สวัสดีค่ะ ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา กินคลาดเคลื่อนวันละไม่เกิน 3 ชั่วโมง ประสิทธิภาพประมาณ 99% ขึ้นไปจากที่กล่าวมาถ้ากินยาคุมมาต่อเนื่อง ประจำเดือนมาแล้ว ไม่ได้ไปมีเพศสัมพันธ์อีก ก็ไม่น่าจะมีการตั้งครรภ์แต่อย่างไรก็ตาม หากไม่สบายใจ หรือไม่แน่ใจว่าครั้งสุดท้ายเลือดที่มาเป็นรอบเดือนหรือไม่ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุความผิดปกติของมดลูกหรือรังไข่ที่อาจทำให้ประจำเดือนไม่มาต่อไป